|  |  |
| --- | --- |
| Prvi.jpg  |   22. октобар 2014. **10/14**  |
|  |  |

|  |
| --- |
| **октобар 2014. године** |
| САОПШТЕЊЕ ЗА МЕДИЈЕ |

**Просјечна нето плата у септембру 831 КМ**

**Највиша просјечна нето плата у подручју *Финансијске дјелатности и дјелатности осигурања* 1 241 КМ, најнижа у подручју *Административне и помоћне услужне дјелатности* 503 КМ**

Просјечна мјесечна нето платазапослених у Републици Српској,исплаћена у септембру 2014. године износи831 КМ, а просјечна мјесечна бруто плата 1 341 КМ.

У односу на август 2014. године, просјечна нето плата исплаћена у септембру 2014. већа је реално за 0,3%, док је у односу на септембар 2013. године реално већа за 2,5%.

До повећања просјечне плате дошло је углавном због исплаћене веће плате у рудницима и термоелектранама гдје је забиљежен већи број прековремених часова рада у септембру 2014. у односу на август 2014.

Посматрано по подручјима, у септембру 2014. године, највиша просјечна нето плата исплаћена је у подручју *Финансијске дјелатности и дјелатности осигурања* и износи 1 241 КМ. Са друге стране, најнижа плата у септембру 2014. исплаћена је у подручју *Административне и помоћне услужне дјелатности* 503 КМ.

У септембру 2014. године, у односу на август 2014, највећи номинални раст нето плате забиљежен је у подручјима *Административне и помоћне услужне дјелатности* 21,3%, *Вађење руда и камена* 5,1% и *Производња и снабдијевање електричном енергијом, гасом, паром и климатизација* 3,2%.

Смањење плате, у номиналном износу, забиљежено је у подручјима *Грађевинарство* 6,6%, *Финансијске дјелатности и дјелатности осигурања* 3,3% и *Пословање некретнинама* 2,0%.

 км



Графикон 1. Просјечнe нето платe запослених по мјесецима

**Мјесечна инфлација у септембру 2014. године 0,4%**

**Годишња инфлација (IX 2014/IX 2013) -0,3%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у септембру 2014. године у односу на претходни мјесец у просјеку су више за 0,4%, док су на годишњем нивоу ниже за 0,3%.

Највећи раст забиљежен je у одјељку *Алкохолна пића и дуван* 1,9%, због виших цијена цигарета (2,7%), затим у оквиру одјељка *Одјећа и обућа* 1,2%, усљед виших (сезонских) цијена одјеће и обуће, а нешто мањи раст забиљежен је у одјељцима *Храна и безалкохолна пића* 0,6%, *Рекреација и култура* 0,6%, *Здравство* 0,5% и *Становање* 0,4%.

У оквиру одјељкa *Храна и безалкохолна пића* највише цијене евидентиране су у групама: воће 7,6% и поврће 1,6% због сезонског карактера цијена производа са „зелених“ пијаца у овом периоду, док су цијене осталих група хране и пића посљедица уобичајених флуктуација, као што су периоди почетка или краја акцијских попуста, нивелације цијена и слично.

У оквиру одјељка *Становање* више цијене су забиљежене једино у групи чврста горива 1,5%, а посљедица су веће тражње за енергентима у овом периоду, док су у одјељку *Здравство* евидентиране више цијене у групи лијекови 0,7%.

Ниже цијене у септембру мјесецу забиљежене су у одјељцима *Намјештај и покућство* 0,2%, *Превоз* 0,2% и *Остала добра и услуге* 0,4%.

У оквиру одјељка *Намјештај и покућство* ниже цијене су евидентиране код група посуђе и прибор за домаћинство 1,3%, производи за чишћење и одржавање куће 0,5% и текстилни производи за домаћинство 0,2%, док је пад цијена који је забиљежен у одјељку *Превоз* резултат нижих цијена групе резервни дијелови и прибор за аутомобиле 0,2% и групе горива и мазива 0,1%.

У оквиру одјељка *Остала добра и услуге* највише акцијских попуста или тзв. трајно ниских цијена забиљежено је у групи средства за личну хигијену 1,0%, а нешто мање у групи остали лични предмети 0,6%.

У одјељцима *Комуникације,* *Образовање* и *Ресторани и хотели,* у односу на претходни мјесец цијене су у просјеку остале исте.

**Цијене произвођача индустријских производа на домаћем тржишту (IX 2014/VIII 2014.) у просјеку ниже 0,1%**

Цијенe произвођачa индустријских производа на домаћем тржишту у септембру 2014. године у односу на август 2014. године у просјеку су ниже за 0,1%, у односу на септембар 2013. године у просјеку су ниже за 0,3%, а у односу на децембар 2013. године у просјеку су више за 0,1%.

Посматрано по намјени потрошње, у септембру 2014. године, у односу на август 2014. године, цијене капиталних прозвода у просјеку су ниже за 0,5%, цијене интермедијарних производа за 0,2%, цијене трајних производа за широку потрошњу 0,1%, док су цијене енергије и цијене нетрајних производа за широку потрошњу у просјеку остале на истом нивоу.

Цијене нетрајних производа за широку потрошњу посматрано по намјени потрошње, у септембру 2014. године, у односу на септембар 2013. у просјеку су више за 0,1%, цијене капиталних прозвода у просјеку су ниже за 1,3%, цијене трајних производа за широку потрошњу за 0,9%, цијене енергије као и цијене интермедијарних производа 0,4%.

Посматрано по подручјима индустријске производње (PRODCOM), цијене подручја (Ц) прерађивачка индустрија у септембру 2014. године у односу на август 2014. године у просјеку су ниже за 0,2%, цијене подручја (Б) вађење руда и камена су ниже за 0,1%, док су цијене подручја (Д) производња и снабдијевање електричном енергијом, гасом, паром и климатизација, у просјеку остале на истом нивоу.

У септембру 2014. године, у односу на септембар 2013, цијене подручја *Вађење руда и камена*у просјеку су ниже за 1,4%, цијене подручја*Прерађивачка индустрија* у просјеку су ниже за 0,4%, док суцијене подручјапроизводња и снабдијевање електричном енергијом, гасом, паром и климатизација у просјеку остале на истом нивоу.

**Цијене произвођача индустријских производа на страном тржишту (IX 2014/VIII 2014.) у просјеку ниже 0,1%**

Цијенe произвођачa индустријских производа на страном тржишту у септембру 2014. године у односу на август 2014. године у просјеку су ниже за 0,1%, у односу на септембар 2013. године у просјеку су ниже за 0,9%, а односу на децембар 2013. године ниже су за 1,0%.

Посматрано по намјени потрошње, у септембру 2014. године у односу на август 2014. године цијене интермедијарних производа у просјеку су више зa 0,1%, цијене капиталних производа у просјеку су ниже зa 0,8%, цијене нетрајних производа за широку потрошњу за 0,1%, док су цијене енергије као и цијене трајних производа за широку потрошњу у просјеку остале на истом нивоу.

Цијене трајних производа за широку потрошњу посматрано по намјени потрошње, у септембру 2014, у односу на септембар 2013. у просјеку су више за 2,6%, цијене капиталних прозвода за 1,1%, цијене нетрајних производа за широку потрошњу за 0,6%, док су цијене интермедијарних производа у просјеку ниже за 0,6% и цијене енергије за 0,5%.

Посматрано по подручјима индустријске производње (PRODCOM), цијене подручја (Б) вађење руда и камена у септембру 2014. године у односу на август 2014. године у просјеку су више за 1,3%, цијене подручја (Ц) прерађивачка индустрија у просјеку су ниже за 0,1%, док су цијене подручја (Д) производња и снабдијевање електричном енергијом, гасом, паром и климатизација у просјеку остале на истом нивоу.

У септембру 2014. године, у односу на септембар 2013, цијене подручја *Вађење руда и камена*више су за 11,8%, док су цијене подручjа *Прерађивачка индустрија* у просјеку ниже за 0,5%.

**Календарски прилагођена индустријска производња (IX 2014/IX 2013.) већа 9,1%**

**Десезонирана индустријска производња (IX 2014/VIII 2014.) већа 7,8%**

**Број запослених у индустрији (IX 2014/IX 2013.) већи 1,0%**

**Календарски прилагођена индустријска производња** у септембру 2014. године у поређењу са септембром 2013. већа је за 9,1%. У подручју *Производња и снабдијевање електричном енергијом, гасом, паром и климатизацији* остварен је раст од 31,0% и у *Прерађивачкој индустрији* раст од 5,4%, док је у подручју *Вађења руда и камена* забиљежен пад од 0,2%. Посматрано према главним индустријским групама по основу економске намјене производа, календарски прилагођена производња трајних производа за широку потрошњу, у септембру 2014. године у поређењу са септембром 2013, већа је за 26,2%, енергије за 21,5%, капиталних производа за 12,3%, нетрајних производа за широку потрошњу за 4,4% и интермедијарних производа за 0,8%.

**Десезонирана индустријска производња** у септембру 2014. године у поређењу са августом 2014. већа је за 7,8%. У подручју *Производња и снабдијевање електричном енергијом, гасом, паром и климатизацији* остварен је раст од 16,7%, у *Прерађивачкој индустрији* раст од 9,5% и у подручју *Вађења руда и камена* раст од 3,9%. Посматрано према главним индустријским групама по основу економске намјене производа, десезонирана производња енергије, у септембру 2014. године у поређењу са августом 2014, већа је за 26,8%, интермедијарних производа за 7,2%, нетрајних производа за широку потрошњу за 6,0% и трајних производа за широку потрошњу за 2,3%, док је производња капиталних производа мања за 7,4%.

**Број запослених у индустрији** у септембру 2014. године у односу на просјечан мјесечни број запослених у 2013. години већи је за 2,5%, у односу на исти мјесец прошле године већи је за 1,0% и у односу на август 2014. године за 0,5%. Број запослених у индустрији у периоду јануар - септембар 2014. године, у односу на исти период прошле године, већи је за 1,6%. У истом периоду у подручју *Вађење руда и камена* остварен је раст од 5,3%, у подручју *Производња и снабдијевање електричном енергијом, гасом, паром и климатизацији* раст од 2,8% и у подручју *Прерађивачка индустрија* раст од 1,0%.

Графикон 2. Индекси индустријске производње, IХ 2010 – IХ 2014. (∅2010=100)

**Извоз (I-IX 2014/I-IX 2013.) повећан 4,9%**

**Покривеност увоза извозом (у периоду I-IX 2014.) 56,4%**

У септембру 2014. године остварен је извоз у вриједности од 251 милион КМ и увоз у вриједности од 422 милиона КМ.

У периоду јануар - септембар 2014. остварен је извоз у вриједности од 2 милијарде 19 милиона КМ, што је за 4,9% више у односу на исти период претходне године. Увоз је, у истом периоду, износио 3 милијарде 580 милиона КМ, што је за 9,0% више у односу на исти период претходне године. Проценат покривености увоза извозом за првих девет мјесеци текуће године износио је 56,4%.

У погледу географске дистрибуције робне размјене Републикe Српскe са иностранством, у периоду јануар - септембар 2014. године, највише се извозило у Италију и то у вриједности од 379 милион КМ, односно 18,8%, те у Србију 296 милиона КМ, односно 14,7% од укупног оствареног извоза.

У истом периоду, највише се увозило из Русије и то у вриједности од 762 милиона КМ, односно 21,3% и из Србије, у вриједности од 578 милиона КМ, односно 16,2% од укупно оствареног увоза.

Посматрано по групама производа, у периоду јануар - септембар 2014. године, највеће учешће у извозу остварују нафтна уља и уља добиjена од битуменозних минерала (осим сирових) са укупном вриједношћу од 186 милиона КМ, што износи 9,2% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 742 милиона КМ, што износи 20,7% од укупног увоза.

хиљ. КМ

2013

2014

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Биљана ТешићBiljana.tesic@rzs.rs.baЈасминка Милићjasminka.milic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељењаИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |